Λαχανοντολμάδες με κιμά κοτόπουλου και κρέμα αυγολέμονο
Κανείς δε λέει όχι στους κλασικούς λαχανοντολμάδες αυγολέμονο, κι αυτή η πιο ανάλαφρη εκδοχή, όμως, με κιμά από μπούτι κοτόπουλου, είναι γευστικότατη.
1 μικρό αλλά αφράτο λάχανο, 1 μέτριο καρότο, κομμένο σε λεπτές φέτες, 1 κλωναράκι σέλερι, σε λεπτές φέτες, 350 γρ. κιμάς από μπούτι κοτόπουλου, 1 ξερό κρεμμύδι, τριμμένο, 3/4 από ένα μάτσο μαϊντανό, ψιλοκομμένο, 3 κουτ. σούπας ρύζι Καρολίνα, 1 κουτ. σούπας φρυγανιά, τριμμένη, αλάτι, φρεσκοτριμμένο πιπέρι, 80 ml ελαιόλαδο, 2 κρόκοι αυγών (κρατάμε τα ασπράδια στο ψυγείο, για άλλη χρήση, π.χ. ομελέτα), χυμός από 1 λεμόνι, 40 γρ. αλεύρι για όλες τις χρήσεις, 100 γρ. κρέμα γάλακτος, 40 γρ. βούτυρο αγελάδας
Για να ετοιμάσουμε τους λαχανοντολμάδες με κιμά κοτόπουλου και κρέμα αυγολέμονο αφαιρούμε το σκληρό «κοτσάνι» από το λάχανο με ένα μαχαίρι και βγάζουμε 1-2 στιβάδες  από τα εξωτερικά φύλλα και τα κρατάμε στην  άκρη.Βάζουμε το λάχανο σε μιαμεγάλη κατσα- ρόλα με το άνοιγμα προς τα κάτω, καλύπτουμε με νερό και βράζουμε σε μέτρια φωτιά για  10-15 λεπτά.Το βγάζουμε προσεκτικά και το αφήνουμε να κρυώσει.Στην ίδια κατσαρόλα, άδεια πλέον, απλώνουμε στον πάτο τα φύλλα που είχαμε κρατήσει και από πάνω σκορπίζουμε το καρότο και το σέλερι.Σε ένα μπολ ζυμώνουμε τον κιμά κοτόπουλου με το κρεμμύδι, το ρύζι, τη φρυγανιά, το μισό λάδι, τον μαϊντανό και αλατοπίπερο.«Ξεφυλλίζουμε» το λάχανο. Απλώνουμε κάθε φύλλο σε λεία επιφάνεια και βάζουμε 1 κουτ. σούπας γέμιση στο κέντρο.∆ιπλώνουμε τις δύο άκρες του φύλλου προς τα μέσα και τυλίγουμε σε ρολό.Τακτοποιούμε τους λαχανοντολμάδες στην κατσαρόλα, σε στρώσεις.Προσθέτουμε νερό κρύο, τόσο που να τους καλύπτει, και το  υπόλοιπο λάδι και σκεπάζουμε τους λαχανοντολμάδες με ένα πιάτο που θα τους συγκρατήσει  στη θέση τους κατά το μαγείρεμα.Μαγειρεύουμε για περίπου 40 λεπτά σε μέτρια φωτιά.Βγάζουμε προσεκτικά τους ντολμάδες σε μια πιατέλα και κρατάμε το ζουμί στην άκρη.Σε ένα κατσαρολάκι ζεσταίνουμε το βούτυρο και το αλεύρι σε μέτρια  φωτιά και ανακατεύουμε με το σύρμα μέχρι να  αναμειχθούν.Ρίχνουμε με την κουτάλα της σούπας δόσεις από το ζουμί των λαχανοντολμάδων, συνεχίζοντας το χτύπημα μέχρι να σχηματιστεί μια λεία σάλτσα.Σε μπολ ανακατεύουμε με  το σύρμα τους κρόκους με τον χυμό λεμονιού και αλατοπίπερο και το ρίχνουμε σταδιακά στη  σάλτσα, συνεχίζοντας το χτύπημα μέχρι να ενσωματωθεί.Ρίχνουμε την κρέμα γάλακτος και  ανακατεύουμε για 2-3 λεπτά, μέχρι να ζεσταθεί καλά.Περιχύνουμε με την κρέμα αυγολέμονο τους λαχανοντολμάδες και σερβίρουμε.
Κιμάς κοτόπουλου,Κρέμα Γάλακτος,Λάχανο